Diari Oficial de la Generalitat Valenciana


Sumari del DOGV 8078, del 06-07-2017 (2017/6069)

ORDRE JUS/628/2017, de 27 de juny, per la qual s'aproven les llistes provisionals d'admesos i exclosos en el procés selectiu d'accés al Cos Nacional de Metges Forenses, accés lliure, convocat per l'Ordre JUS/350/2017, de 28 de març.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8078

Data del DOGV
:   06-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/6069


Data del document
:   27-06-2017

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDRE JUS/628/2017, de 27 de juny, per la qual s'aproven les llistes provisionals d'admesos i exclosos en el procés selectiu d'accés al Cos Nacional de Metges Forenses, accés lliure, convocat per l'Ordre JUS/350/2017, de 28 de març.  
 [2017/6069]  
Finalitzat el termini de presentació d'instàncies, i de conformitat amb el que estableixen l'article 20 del Reial Decret 1451/2005, de 7 de desembre, (BOE 27.12.2005), pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i la disposició desena de l'Ordre JUS/2170/2015, de 14 d'octubre, (BOE 19.10.2015), per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, aquest ministeri ha resolt:  
  
  
Primer  
Aprovar les relacions provisionals d'aspirants admesos i exclosos a les proves selectives per a ingrés en el cos nacional de metges forenses pel sistema d'accés lliure, convocades per l'Ordre JUS/350/2017, de 28 de març (BOE 19.04.2017), i publicar en l'annex d'aquesta ordre les relacions provisionals d'aspirants exclosos a les proves d'accés al Cos Nacional de Metges Forenses, amb indicació de les causes d'exclusió.  
  
  
Segon  
Les llistes certificades completes quedaran exposades al públic en la pàgina web del Ministeri de Justícia (www.mjusticia.es), en les pàgines web de les comunitats autònomes que convoquen places i en el punt d'accés general del Ministeri d'Hisenda i Administracions Públiques (www.administracion.gob.es).  
Els aspirants hauran de comprovar no sols que no figuren en la relació d'exclosos sinó, a més, que els seus noms i la resta de dades consten correctament en la relació d'admesos.  
  
Tercer  
La inclusió d'aspirants en aquesta relació d'admesos a les proves selectives pel sistema general i reserva de persones amb discapacitat no comporta en cap cas el reconeixement per part de l'Administració que aquests reuneixen els requisits generals o particulars exigits en l'ordre de convocatòria. L'acreditació i la verificació d'aquests tindrà lloc per als aspirants que superen el procés selectiu, tal com s'indica en l'article 23 del Reial decret 1451/2005, de 7 de desembre (BOE 27.12.2005); en la disposició quinzena de l'Ordre JUS/2170/2015, de 14 d'octubre (BOE 19.10.2015), per la qual s'estableixen les bases comunes, i en la base huitena de l'ordre de convocatòria.  
  
  
Quart  
De conformitat amb el que estableix la disposició desena de l'Ordre JUS/2170/2015, de 14 d'octubre, (BOE 19.10.2015), per la qual s'estableixen les bases comunes que regiran els processos selectius per a l'ingrés o l'accés en els cossos de funcionaris al servei de l'Administració de justícia, els aspirants exclosos disposaran d'un termini de deu dies hàbils, comptats a partir de l'endemà de la publicació d'aquesta ordre en el Boletín Oficial del Estado, per a esmenar el defecte que n'haja motivat l'exclusió o l'omissió, circumstància que, si és el cas, donarà origen a la corresponent rectificació de les llistes d'admesos.  
Els que no esmenen l'exclusió o al·leguen l'omissió dins del termini, justificant el seu dret a ser admesos, en seran definitivament exclosos.  
  
Cinqué  
Vista la proposta efectuada pel tribunal qualificador del procés selectiu per a ingrés en el Cos Nacional de Metges Forenses, convocar tots els aspirants inclosos en la relació provisional d'admesos a la realització del primer exercici de la fase d'oposició, de conformitat amb el que estableix la base 7.3. de l'ordre de convocatòria, que tindrà lloc el pròxim dia 20 de juliol de 2017, a les 10.00 hores, a l'Escola de Pràctiques Jurídiques, carrer d'Amaniel, núm. 2, 25713 Madrid.  
  
Tots aquells aspirants que no figuren en les relacions d'admesos i exclosos o aquells altres exclosos que hi hagen esmenat del termini i en la forma escaient i hagen de presentar al·legacions, hauran d'acudir a la realització d'aquest exercici, la correcció del qual quedarà condicionada a la comprovació de la procedència de la seua admissió.  
Tots els opositors hauran de presentar per a la seua identificació el document nacional d'identitat o el passaport, i anar proveïts de bolígraf negre o blau. No es permetrà l'accés de telèfons mòbils ni altres dispositius electrònics a les aules o locals on se celebren les proves.  
  
  
Madrid, 27 de juny de 2017.- El ministre de Justícia, p. d. (O JUS/696/2015, 16.04.2015), el director general de Relacions amb l'Administració de Justícia: Joaquín Delgado Martín.